**ΕΛΕΝΗ ΒΑΚΑΛΟ (1921-2001)**

 Η Ελένη Βακαλό, γεννήθηκε στην Κωνσταντινούπολη, κόρη του Δωδεκανησίου Εμμανουήλ Σταυρινού. Στην Αθήνα η οικογένεια Ε. Σταυρινού εγκαταστάθηκε μετά τη Μικρασιατική καταστροφή του 1922. Η Βακαλό σπούδασε φιλολογία στο Πανεπιστήμιο Αθηνών και ιστορία της Τέχνης στη Σορβόννη. Παντρεύτηκε στα 1944 το ζωγράφο Γιώργο Βακαλό, με τ' όνομα του οποίου παρουσιάστηκε σαν ποιήτρια και κριτικός της Τέχνης. Στα 1945 εξέδωσε την ποιητική συλλογή: «Θέμα και παραλλαγή». Στα 1948 κυκλοφόρησε τη συλλογή: «Αναμνήσεις από μια εφιαλτική πολιτεία», στα 1951 τη «Μορφή των θεωρημάτων», στα 1954 κυκλοφόρησε το «Δάσος».

Την ίδια χρονιά εξέδωσε και την πέμπτη ποιητική συλλογή της «Περιγραφή σώματος». Η ποίηση της Ελένης Βακαλό εκφράζει το άγχος που έχει καταστεί βίωμα και θέμα των περισσότερων ποιητών της εποχής μας. Η ανατολή της πυρηνικής φάσης του πολιτισμού, στη λήξη του δεύτερου παγκοσμίου πολέμου και ο κίνδυνος ενός πυρηνικού αφανισμού της ανθρωπότητας, η εισβολή και η δεσποτεία της τεχνικής σχεδόν σε όλους τους τομείς της ζωής μας, η συγκλονιστική κρίση των παλαιών αξιών και ο σκεπτικισμός με τον οποίο αντιμετωπίζουν πολλοί διανοούμενοι τις καινούργιες αξίες, αποτέλεσαν τα γενεσιουργά αίτια του άγχους, που συνεκφράζει και την υποστασιακή αγωνία, κορυφωμένη, όπως πάντα σε εποχές κρίσης και απουσίας ιδανικών, οπότε ισχυροποιείται η συνείδηση της αδιέξοδης ειμαρμένης, του μεμονωμένου ατόμου.

ΒΙΟΓΡΑΦΙΚΗ ΕΓΚΥΚΛΟΠΑΙΔΕΙΑ ΕΛΛΗΝΩΝ ΛΟΓΟΤΕΧΝΩΝ

Δ. Π. ΚΩΣΤΕΛΕΝΟΣ

ΑΘΗΝΑ

ΕΚΔΟΣΕΙΣ Κ. ΠΑΓΟΥΛΑΤΟΥ

Τυπικά , η Ελένη Βακαλό εντάσσεται στη νεουπερρεαλιστική γενιά:

2. Η νεοϋπερρεαλιστική ποίηση

Οι ποιητές που ανήκουν στην τάση έμειναν ανεπηρέαστοι από τις ιδεολογικές διαμάχες της εποχής τους και τους φανατισμούς, όχι όμως και από το δράμα που εκτυλισσόταν γύρω τους. Υπόστρωμα και αυτής της ποίησης, στους κυριότερους τουλάχιστον εκπροσώπους της, είναι η κατοχική και η μετακατοχική περίοδος, απαλλαγμένη όμως από καθετί το επικαιρικό. Γενικότερα, η μεταπολεμική υπερρεαλιστική ποίηση αφομοιώνει, ανανεώνει και προωθεί σημαντικά την υπερρεαλιστική του Μεσοπολέμου. Οι μεταπολεμικοί δηλαδή υπερρεαλιστές είναι στην αρχή επηρεασμένοι από την ποίηση του Εμπειρίκου, του Εγγονόπουλου και, εν μέρει, του Ελύτη. Βαθμιαία όμως θα διαμορφώσουν τη δική τους ποιητική και θα διαφοροποιηθούν.

Οι βασικές τους διαφορές εντοπίζονται κυρίως στη γλώσσα και τη θεματογραφία. Ο μεσοπολεμικός υπερρεαλιστής ρίχνει όλο του το βάρος στη γλώσσα και προσπαθεί, καταφεύγοντας στις γνωστές μεθόδους του υπερρεαλισμού, να εντυπωσιάσει. Αντίθετα, ο μεταπολεμικός υπερρεαλιστής, επηρεασμένος και από τη γύρω του πραγματικότητα, δε θεωρεί τη γλώσσα ως μέσο με το οποίο θα προκαλέσει έκπληξη, αλλά ως όργανο που θα τον βοηθήσει να συλλάβει και να εκφράσει τη γύρω του εφιαλτική πραγματικότητα. Η στάση επίσης των μεσοπολεμικών υπερρεαλιστών είναι σε γενικές γραμμές, και στην αρχική φάση της ποίησής τους, αισιόδοξη απέναντι στη ζωή. Οι μεταπολεμικοί υπερρεαλιστές, αντίθετα, χωρίς να μένουν ανεπηρέαστοι από αυτή τη διάθεση, σιγά σιγά, κάτω από την επίδραση των δραματικών γεγονότων της εποχής τους, αποκτούν μια τραγική αίσθηση της ζωής, που στα βαθύτερα συστατικά της θα περάσει στην ποίησή τους. Γενικά, η νεοϋπερρεαλιστική ποίηση δε διαφοροποιείται μόνο από την αντίστοιχή της του Μεσοπολέμου, αλλά και από την αντιστασιακή και την υπαρξιακή. Η αντιστασιακή κινδυνεύει από εξωαισθητικές και ιδεολογικές σκοπιμότητες. Η υπαρξιακή φαίνεται να χάνει την επαφή της με τα πράγματα και να ρέπει προς μια ιδεαλιστική διάχυση. Αντίθετα, η νεοϋπερρεαλιστική ποίηση κατόρθωσε να κρατηθεί, απαλλαγμένη από οποιεσδήποτε προκαταλήψεις ή επιρροές, μέσα στα πράγματα. (Αναφέρουμε ενδεικτικά τους εξής ποιητές: Ελένη Βακαλό, Νάνος Βαλαωρίτης, Ε.Χ. Γονατάς, Έκτωρ Κακναβάτος, Δ.Π. Παπαδίτσας, Μίλτος Σαχτούρης).

*Πώς έγινε ένας κακός άνθρωπος*

Απο τη Συλλογη Του κόσμου (*1978*).

|  |
| --- |
| Θα σας πω πώς έγινεΈτσι είναι η σειρά Ένας μικρός καλός άνθρωπος αντάμωσε στοδρόμο του έναν χτυπημένοΤόσο δα μακριά από κείνον ήτανε πεσμένος και λυπήθηκεΤόσο πολύ λυπήθηκεπου ύστερα φοβήθηκε Πριν κοντά του vα πλησιάσει για να σκύψει νατον πιάσει, σκέφτηκε καλύτεραΤι τα θες τι τα γυρεύειςΚάποιος άλλος θα βρεθεί από τόσους εδώ γύρω,να ψυχοπονέσει τον καημένοΚαι καλύτερα να πούμεΟύτε πως τον έχω δει Και επειδή φοβήθηκεΈτσι συλλογίστηκε Τάχα δεν θα είναι φταίχτης, ποιον χτυπούν χωρίς να φταίξει;Και καλά του κάνουνε αφού ήθελε vα παίξει με τους άρχοντεςΑρχισε λοιπόν και κείνοςΑπό πάνω να χτυπά Αρχή του παραμυθιού καλημέρα σας |

Λεξικό της Κοινής Νεοελληνικής 

Ερώτηση

* Ποια νομίζετε ότι είναι η βασική αγωνία της ποιήτριας; Nα τεκμηριώσετε την απάντησή σας χρησιμοποιώντας κειμενικούς δείκτες και να  *διατυπώσετε το ερμηνευτικό σας σχόλιο για το ποίημα (170-200 λέξεις ).*